cyanic-selkie/wikianc huggingface dataset:
Άγιος Ιωάννης Χίου
Ο Άγιος Ιωάννης είναι οικισμός της Χίου. Υπάγεται στην τοπική κοινότητα Βουνού, της δημοτικής ενότητας (τέως δήμου) Ιωνίας, του δήμου Χίου, της περιφερειακής ενότητας (τέως νομού) Χίου, στην περιφέρεια Βορείου Αιγαίου, σύμφωνα με το πρόγραμμα Καλλικράτης. Πρίν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Χίου, στο γεωγραφικό διαμέρισμα Νήσων Αιγαίου Πελάγους.
Γεωγραφία
Ο Άγιος Ιωάννης είναι παράλιος οικισμός της ΝΑ. Χίου, στις βόρειες ακτές του όρμου Καλαμωτής, στην περιοχή του Βουνού και σε μέσο σταθμικό υψόμετρο 20. Απέχει 24 χλμ. περίπου Ν.ΝΔ. της πόλης της Χίου.
Σύναξη (ακτή Μαρωνείας)
Παραπομπές
Κατηγορία:Δήμος Μαρώνειας Κατηγορία:Αρχαιολογικοί τόποι στη Ροδόπη
Άγιος Ιωάννης Χίου
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Βουνού. Το 1989 προσαρτήθηκε στον δήμο Ιωνίας. Με το ΦΕΚ 87Α - 07/06/2010 ο οικισμός αποσπάστηκε από τον δήμο Ιωνίας και προσαρτήθηκε στο δήμο Χίου.
Πηγές
Κατηγορία:Χωριά του νομού Χίου
Φαρενάιτ 451
Το Φαρενάιτ 451 (Fahrenheit 451) είναι μυθιστόρημα του Ρέι Μπράντμπερι. Αναφέρεται σε μια δυστοπική εποχή στο μέλλον όπου τα βιβλία είναι απαγορευμένα. Ομάδες πυροδοτών μπαίνουν σε σπίτια όπου υπάρχουν βιβλιοθήκες, ύστερα από καταγγελίες γειτόνων, και τα καίνε, ώστε να καταστρέψουν επειδή το περιεχόμενό τους μπορεί να είναι ανατρεπτικό. Καταπολεμούν έτσι την αμφισβήτηση και τον προβληματισμό που μπορούν να προκληθούν από την ανάγνωσή τους.
Ο τίτλος του βιβλίου αναφέρεται στην θερμοκρασία (της κλίμακας Φαρενάιτ) αυτανάφλεξης του χαρτιού.
Πλοκή
Βασικός ήρωας του βιβλίου είναι ο Γκάι Μόνταγκ, ένας πυροδότης που χαιρόταν να καίει βιβλία, παντρεμένος με μια αφελή νοικοκυρά που παίρνει υπνωτικά και περνάει όλο της το χρόνο μπροστά στη μικρή οθόνη. Η γειτόνισσά του Κλαρίς θα τον κάνει να ενδιαφερθεί για την ανάγνωση και τα βιβλία.
Σε μια από τις κλήσεις τους, οι πυροδότες επισκέπτονται ένα σπίτι, όπου εντοπίζουν μια εκτενή κρυφή βιβλιοθήκη. Η ιδιοκτήτρια του σπιτιού και της βιβλιοθήκης αντιστέκεται και αρνείται να αποχωρήσει από το χώρο, προτιμώντας να παραδοθεί στις φλόγες μαζί με τα βιβλία της.
Ο Γκάι μαθαίνει από τον Μπίτι, τον προϊστάμενό του, ότι η καύση των βιβλίων γίνεται όχι με κυβερνητική εντολή, αλλά επειδή εκτοπίστηκαν από την εικόνα (τηλεόραση, κινηματογράφος, αλλά και το ραδιόφωνο) και από τις κοινωνικές ομάδες που λογόκριναν ό,τι ήταν αντίθετο στις πεποιθήσεις τους.
Η γνωριμία του Γκάι με τον άλλοτε καθηγητή Λογοτεχνίας Φάμπερ, τον κάνει να αντιληφθεί τη σημασία των βιβλίων και του γραπτού λόγου, που δίνει την πραγματική διάσταση του κόσμου και των προβλημάτων του, σε αντίθεση με την εικονική πραγματικότητα της τηλεόρασης. Ο Γκάι θα στραφεί κατά των πυροδοτών συνεργατών του και θα καταφύγει σε μια περιοχή όπου ζουν οι «άνθρωποι-βιβλία», δηλαδή άνθρωποι που έχουν αποστηθίσει βιβλία ώστε αυτά μην χαθούν από τη συλλογική μνήμη.
Έκδοση
Το βιβλίο Fahrenheit 451 εκδόθηκε το 1953. Ο συγγραφέας του βιβλίου και ο εκδότης Ίαν Μπαλαντάιν, πριν γίνει η έκδοση, ήθελαν να δημοσιεύσουν περικοπές του σε περιοδικά, για να το προβάλλουν.Ωστόσο, κανένας εκδότης περιοδικού δεν δεχόταν: στην Αμερική της Επιτροπής Αντιαμερικανικών Ενεργειών του γερουσιαστή Μακάρθι τέτοιου είδους βιβλία μπορούσαν να χαρακτηριστούν επιλήψιμα. Βρέθηκε όμως στο Σικάγο ένας νέος εκδότης, ο Χιου Χέφνερ, που ετοιμαζόταν να βγάλει ένα καινούργιο περιοδικό το «Πλεϊμπόι», ο οποίος, δίνοντάς τους 450 δολάρια, δημοσίευσε αποσπάσματα του βιβλίου στα πρώτα τεύχη.
Διασκευές
Το Φαρενάιτ 451 μεταφέρθηκε στον κινηματογράφο από τον Φρανσουά Τριφό το 1966 με τους Τζούλι Κρίστι, Όσκαρ Βέρνερ και Σίριλ Κιούζακ.
Σημειώσεις
<references group=σημ />
Εξωτερικοί σύνδεσμοι
Κατηγορία:Μυθιστορήματα του Ρέι Μπράντμπερι Κατηγορία:Μυθιστορήματα του 1953 Κατηγορία:Μυθιστορήματα που έγιναν ταινίες
Καταλογογράφηση
Καταλογογράφηση είναι η εργασία και διαδικασία της δημιουργίας βιβλιογραφικών εγγραφών. Κατά την καταλογογράφηση γίνεται κωδικοποίηση των πληροφοριών που αφορούν ένα βιβλιογραφικό τεκμήριο (παραδοσιακά βιβλίων, αλλά και οποιουδήποτε άλλου τεκμηρίου, συμπεριλαμβανομένων των ηλεκτρονικών) και δημιουργούνται εγγραφές σε μία βάση δεδομένων, η οποία αποτελεί τον κατάλογο βιβλιοθήκης. Οι πληροφορίες που αφορούν ένα τεκμήριο (π.χ. ένα βιβλίο) ονομάζονται μεταδεδομένα.
Κανόνες καταλογογράφησης
Οι κανόνες καταλογογράφησης δημιουργήθηκαν ώστε πολλοί άνθρωποι που επεξεργάζονται διάφορα είδη υλικού, σε διαφορετικές χρονικές περιόδους και σε διαφορετικές βιβλιοθήκες να καταλογογραφούν με κάποια διαχρονική συνέπεια, ώστε να μπορεί κάποιος να εντοπίζει εύκολα μία εγγραφή και να κατανοεί τα δεδομένα που περιλαμβάνει. Οι κανόνες καταλογογράφησης καθορίζουν:
Σήμερα, οι περισσότεροι κανόνες καταλογογράφησης είναι παρόμοιοι ή βασίζονται στη Διεθνή Πρότυπη Βιβλιογραφική Περιγραφή (International Standard Bibliographic Description -ISBD), ένα σύνολο κανόνων που δημιουργήθηκε από τη Διεθνή Ομοσπονδία Συνδέσμων Βιβλιοθηκών (International Federation of Library Associations - IFLA) για να μπορεί να περιγραφεί βιβλιογραφικά ένα ευρύ φάσμα υλικών και μέσων. Αυτοί οι κανόνες καθορίζουν στη βιβλιογραφική περιγραφή τα ακόλουθα στοιχεία: τίτλος και δήλωση υπευθυνότητας (συγγραφέας ή επιμελητής ύλης), έκδοση (edition), πληροφορίες που αφορούν το συγκεκριμένο είδος υλικού (π.χ. η κλίμακα σε έναν χάρτη), έκδοση (publication) και διάθεση, φυσική περιγραφή (π.χ. αριθμός σελίδων), σειρά, σημειώσεις, και αριθμός ταυτότητας (ISBN).
Στις αγγλόφωνες χώρες οι πιο συνηθισμένοι κανόνες καταλογογράφησης είναι οι Anglo-American Cataloging Rules, 2nd Edition (για συντομία, AACR2). Παρόλο που σε μερικές χώρες χρησιμοποιούνται και τοπικοί κανόνες (π.χ. στις γερμανόφωνες χώρες υπάρχει το Regeln für alphabetische Katalogisierung), το AACR2 έχει μεταφραστεί σε πολλές γλώσσες και είναι κατά κάποιο τρόπο η βίβλος της καταλογογράφησης. Το AACR2 δίνει κανόνες μόνο για περιγραφική καταλογογράφηση και καθόλου για θεματική καταλογογράφηση. Για βιβλία ή άλλα τεκμήρια που είναι γραμμένα σε ξένη γραφή γίνεται συχνά, μεταγραμματισμός στη γραφή του καταλόγου.
Δείτε επίσης
Κατηγορία:Βιβλιοθηκονομία
Αρπάγη του Αρχιμήδη
thumb|right|350px|Φανταστική απόδοση της αρπάγης σε ελαιογραφία του [[Giulio Parigi]] Η αρπάγη ήταν πολεμικό όπλο που επινοήθηκε ο Αρχιμήδης για την αντιμετώπιση του ρωμαϊκού στόλου που πολιορκούσε τις Συρακούσες.
Περιγραφή
Δεν υπάρχουν αρχαιολογικά ευρήματα ή απεικονίσεις της κατασκευής. Την αναφέρουν οι αρχαίοι ιστορικοί περιγράφοντάς την ως ένα είδος γερανού με αγκύστρι. Φαίνεται ότι ήταν εφαρμογή των μελετών του Αρχιμήδη γύρω από τους μοχλούς και τις τροχαλίες. Στις σημερινές μας ημέρες μια επιστημονική ομάδα το 1999 επειχήρησε ένα πείραμα κατασκευής και χρήσης μιας αρπάγης. Μέσα σε 7 ημέρες σχεδίασαν, κατασκεύασαν και χρησιμοποίησαν με επιτυχία μια αρπάγη που στο πείραμα αυτό τελικά αναποδογύρισε και βύθισε μια τριήρη στο λιμάνι μπροστά στα αρχαία τείχη των Συρακουσών.
Ιστορική αναδρομή
Η αρπάγη χρησιμοποιήθηκε στον Δεύτερο Καρχηδονιακό πόλεμο το 214 π.Χ. στην πολιορκία των Συρακουσών. Ο Ρωμαϊκός στόλος είχε περισσότερα από 120 πεντήρεις με ναύαρχο τον Μάρκο Κλαύδιο Μάρκελλο. Οι Ρωμαίοι επιτέθηκαν νύχτα, αλλά αιφνιδιάστηκαν από τους Συρακούσιους και την πρωτόγνωρη αρπάγη, και σε συνδυασμό με κοτρώνες που εκτόξευαν καταπέλτες. Οι απώλειες ήταν πολλές, τα πλοία βυθίστηκαν και πανικός επήλθε. Αυτά μας τα διέσωσαν ο Πολύβιος και ο Τίτος Λίβιος.
Εξωτερικοί σύνδεσμοι
Αρπαγη Αρπαγη
Χράνοι Μεσσηνίας
Οι Χράνοι είναι παραθαλάσσιο τουριστικό χωριό της Περιφερειακής Ενότητας Μεσσηνίας. Διοικητικά υπάγεται στη Δημοτική Ενότητα Αίπειας, του Δήμου Μεσσήνης.
Πληροφορίες
Οι Χράνοι, αποτελούν ένα παραθαλάσσιο χωριό, με σημαντική τουριστική υποδομή, καθώς διαθέτουν, μεταξύ άλλων, ξενοδοχεία, δωμάτια και ταβέρνες. Διαθέτουν επίσης, πολλά μικρά ειδυλλιακά λιμανάκια, γεγονός που τους καθιστά ιδανικό προορισμό διακοπών, καθ’ όλη τη διάρκεια του χρόνου. Κύριοι τομείς της οικονομίας τους, συνιστούν συνεπώς ο τουρισμός, η καλλιέργεια αμπελιών, ελιών αλλά και η αλιεία. Σήμερα στο χωριό, μένουν 271 κάτοικοι (απογραφή 2011), ενώ οι οικισμοί Μακρά Άμμος, Μπιτσικόλακα και Ψηλή Ράχη, έχουν 23, 11 και 12 κατοίκους αντίστοιχα. Από τους Χράνους, μπορεί εύκολα κανείς να μεταβεί στην Καλαμάτα, στην Κορώνη, τη Μεθώνη, την Πύλο, το Ανάκτορο του Νέστορα, τη Χώρα, και την Αρχαία Μεσσήνη, ώστε να απολαύσει τα αξιοθέατα και τις φυσικές ομορφιές του τόπου.
Διοικητικές μεταβολές
Οι Χράνοι μαζί με τα χωριά, Επισκοπή, Κακκόρρευμα, Καφού, Μακρά Άμμος, Μπιτσικόλακα και Ψηλή Ράχη (οι τρεις τελευταίοι είναι νεοσύστατοι οικισμοί, αναγνωρισμένοι το 2011), αποτελούν την Κοινότητα Χράνων και υπάγονται στο Δήμο Μεσσήνης.
Χάρτης περιοχής
<mapframe latitude="36.849406" longitude="21.827087" zoom="12" width="1000" height="500" align="center" />
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Μεσσήνης
Τάνκοουμπον
Τάνκοουμπον (ιαπωνικά: 単行本, Χέπμπορν: Tankōbon) είναι ο ιαπωνικός όρος για τη συλλογή μιας συγκεκριμένης σειράς (όπως μάνγκα ή σειρά βιβλίων, περιοδικών άρθρων, εκθέσεων κτλ.) σε βιβλίο, σε αντίθεση με το περιοδικό που συχνά περιέχει διάφορους τίτλους.
Τυπικά, τα μάνγκα εκδίδονται πρώτα σε περιοδικά ανθολόγια μάνγκα, που έχουν μέγεθος τηλεφωνικού καταλόγου, εβδομαδιαία ή μηνιαία (όπως τα Afternoon, Shonen Jump, Hana to Yume). Αυτά τα ανθολόγια συχνά έχουν εκατοντάδες σελίδες και δεκάδες ξεχωριστές ιστορίες από πολλούς συγγραφείς. Τυπώνονται σε πολύ φτηνό χαρτί και θεωρούνται αναλώσιμα. Ένα τάνκοουμπον συλλέγει τα κεφάλαια από μία μόνο σειρά και τα επανεκδίδει σε τεύχη με καλύτερη ποιότητα χαρτιού.
Κατηγορία:Ορολογία anime και manga
Jeep Forward Control
Το Jeep Forward Control ήταν ένα φορτηγό που παράχθηκε από την αμερικανική αυτοκινητοβιομηχανία Jeep από το 1956 μέχρι το 1965.
Το φορτηγό ήταν παρόμοια με τα βανάκια της Volkswagen από την δεκαετίες του 1960 και του 1970. Το φορτηγό παράχθηκε σε πολλές εκδοχές, αν και τα περισσότερα από αυτά τα φορτηγά δεν ήταν αρκετά καλό φτιαγμένα. Το φορτηγό ήταν και το πρώτο και τελευταίο σχετικά βαρύ φορτηγό που παράχθηκε από την εταιρεία. Συνολικά πουλήθηκαν λίγο περισσότερα από 30.000 οχήματα, χωρίς όμως να σημειώσει την εμπορική επιτυχία που ήλπιζε η εταιρεία.
Το φορτηγό αυτό παράχθηκε και στο εξωτερικό, από εταιρείες όπως η Mahindra & Mahindra Limited στην Ινδία και η VIASA στην Ισπανία, οι οποίες δημιούργησαν διάφορες παραλλαγές του. Στην Ινδία η παραγωγή του FC160 σταμάτησε το 1999, ενώ τα βαν και μίνι λεωφορείο (mini bus) Mahindra FJ-460 και FJ-470 διατηρούν τη γρίλια του Forward Control.
Αναφορές
Κατηγορία:Φορτηγό Forward Control
ΦΚ Ρέιντζερς
Η  Ρέιντζερς ΦΚ  (καταλανικά: Ranger's Fútbol Club ) είναι ποδοσφαιρικό σωματείο τής Ανδόρρας που εδρεύει στην πρωτεύουσα  Ανδόρρα λα Βέγια. Επίσημα ονομάζεται επί του παρόντος Κονστρουκτιόνς Μπουιγκουές Ρέιντζερς ΦΚ (καταλανικά: Construccions Buigues Ranger's F.C ), λόγω χορηγίας της ομώνυμης κατασκευαστικής εταιρείας. Ο σύλλογος ιδρύθηκε το 1981 και θα αγωνίζεται από την περίοδο 2011/12 στην πρώτη κατηγορία τού πρωταθλήματος ποδοσφαίρου τής Ανδόρας, την Πριμέρα Ντιβιζιό, καθώς εξασφάλισε τη χρονιά 2010/11 την πρόκριση από τη δεύτερη κατηγορία Σεγκόνα Ντιβιζιό. Το γήπεδο της ομάδας είναι το Καμπ ντ' Εσπόρτς ντ' Αϊζοβάλ χωρητικότητας 1.800 θεατών.
Ιστορία
Παρόλο που η  Ρέιντζερς ΦΚ ιδρύθηκε το 1981 συμμετέχει στο Πρωτάθλημα ποδοσφαίρου Ανδόρρας μόλις από το 1999. Μετά από δύο χρόνια στη δεύτερη κατηγορία Σεγκόνα Ντιβιζιό, η ομάδα καταφέρνει την πρόκριση στην Πριμέρα Ντιβιζιό την περίοδο 2001/02.
Δήμος Αρακύνθου
right|250px|thumb|Παπαδάτες. Η έδρα του δήμου. Ο δήμος Αρακύνθου ήταν δήμος της Αιτωλοακαρνανίας, ο ένας από τους δύο δήμους του σχεδίου Καποδίστριας που αποτελούσαν την περιοχή της Μακρυνείας, όπως ονομάζονται τα νότια παράλια της λίμνης Τριχωνίδας. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγρινίου.
Ο δήμος ήταν κυρίως ημιορεινός, και είχε πάρει το όνομά του από το όρος Αράκυνθος που υψώνεται ακριβώς στα νότια της Τριχωνίδας. Σύμφωνα με την απογραφή του 2001 είχε 6.448 κατοίκους και η συνολική του έκταση είναι 99.717 στρέμματα. Έδρα ήταν οι Παππαδάτες και μεγαλύτερος οικισμός η Ματαράγκα. Τα υπόλοιπα χωριά που αποτελούν το δήμο είναι το Ζευγαράκι, το Άνω και Κάτω Κεράσοβο και η Γραμματικού. Τα χωριά βρίσκονται κατά μήκος του δρόμου που διέρχεται νοτίως της Τριχωνίδας και έχουν υπέροχη θέα στη λίμνη, με την πόλη του Αγρινίου στο βάθος.
Εξωτερικοί σύνδεσμοι
Αρακύνθου
ΦΚ Ρέιντζερς
Ιστορία
Το 2005 θα κάνει το ντεμπούτο της σε ευρωπαϊκή διοργάνωση συμμετέχοντας στον πρώτο γύρο του Κυπέλλου Ιντερτότο όπου αποκλείστηκε με μία ισοπαλία και μία ήττα από την αυστριακή ΣΚ Στουρμ Γκράτς.
Το 2006 θα κατακτήσει για πρώτη φορά το πρωτάθλημα και έτσι θα συμμετάσχει και για πρώτη φορά στο Κύπελλο ΟΥΕΦΑ όπου αποκλείστηκε στον πρώτο προκριματικό γύρο με δύο ήττες από την βοσνιακή Φ.Κ. Σαράγεβο.
Κερδίζοντας το 2007 εκ νέου το πρωτάθλημα και σε συνδυασμό με την αναδιοργάνωση των ευρωπαϊκών διαγωνισμών της UEFA, η Ρέιντζερς ΦΚ θα γράψει ιστορία καθώς θα είναι η πρώτη ομάδα της  Ανδόρρας που θα συμμετάσχει στο ΟΥΕΦΑ Τσάμπιονς Λιγκ. Και εκεί όμως θα αποκλειστεί στον πρώτο προκριματικό γύρο με δύο ήττες, αυτή τη φορά από τη μολδαβική ΦΚ Σερίφ Τιρασπόλ.
Την περίοδο 2008/09 η ομάδα εκπλήσσει καθώς υποβιβάζεται στη δεύτερη κατηγορία. Σε 20 αγωνιστικές τερμάτισε με διαφορά τερμάτων 26-100 κερδίζοντας μόνο μία παρτίδα και έχοντας χάσει τις υπόλοιπες 19!
Την περίοδο 2010/11 θα τερματίσει δεύτερη της Σεγκόνα Ντιβιζιό. Καθώς η πρωταθλήτρια ΦΚ Λουζιτάνος Β δεν επιτρεπόταν σαν μια δεύτερη ομάδα να ανέβει στην Πριμέρα Ντιβιζιό, ακολούθησε η πρώτη επιλαχούσα Ρέιντζερς ΦΚ. Έτσι η ομάδα απέφυγε τη διαδικασία των πλέι οφς για την άνοδο.
Το 2006 θα φτάσει για πρώτη φορά στον τελικό του Κόπα Κονστιτουθιό (Κύπελλο ποδοσφαίρου Ανδόρρας) όπου θα χάσει στα πέναλτυ 5-3 από τη ΦΚ Σάντα Κολόμα.
Επίσης το 2006 θα κατακτήσει για πρώτη φορά το Σουπερκόπα Ανδορράνα (Σούπερ κύπελλο Ανδόρρας) με νίκη έπειτα από παράταση επί της ΦΚ Σάντα Κολόμα.
Την περίοδο 2006/07 και 2007/08 συμμετείχε και η δεύτερη ομάδα  Ρέιντζερς ΦΚ Β στη δεύτερη κατηγορία ποδοσφαίρου τής Ανδόρρας.
Εξωτερικοί σύνδεσμοι
Αρχείο ποδοσφαιρικών στατιστικών στο RSSSF
Κατηγορία:Ποδοσφαιρικές ομάδες Ανδόρρας Κατηγορία:Ιδρύσεις ποδοσφαιρικών ομάδων το 1981
Σιδηροδρομικός Σταθμός Νέας Ιωνίας (ΣΠΑΠ)
Ο Σιδηροδρομικός Σταθμός Νέας Ιωνίας ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων, στη χιλιομετρική θέση 57,600 από το σταθμό Λαυρίου. Βρισκόταν στα όρια των τότε κοινοτήτων και σήμερα δήμων Νέας Ιωνίας και Ηρακλείου (Ιφιγενείας και Λεωφόρος Ηρακλείου) και πήρε το όνομά του από τη μία από τις κοινότητες που εξυπηρετούσε. Η ακριβής ημερομηνία εγκαινίων του σταθμού είναι άγνωστη και εικάζεται ότι ήταν το 1931. Έκλεισε το 1957, μαζί με τη γραμμή Λαυρίου - Αγίων Αναργύρων.
Ο σταθμός Νέας Ιωνίας των Σιδηροδρόμων Πειραιώς - Αθηνών - Πελοποννήσου δεν πρέπει να συγχέεται με τον Σιδηροδρομικό Σταθμό Νέας Ιωνίας των Σιδηροδρόμων Αττικής, ο οποίος βρισκόταν προς νότον του σταθμού των Σ.Π.Α.Π. και στη θέση του οποίου αργότερα κατασκευάστηκε ο σταθμός Νέας Ιωνίας του μετρό της Αθήνας.
Νεα Ιωνια (ΣΠΑΠ) Νεα Ιωνια (ΣΠΑΠ) Νεα Ιωνια (ΣΠΑΠ) Κατηγορία:Νέα Ιωνία Αττικής
Κατάλογος παιχνιδιών του Game Boy Color
Παρακάτω ακολουθεί κατάλογος παιχνιδιών για το Game Boy Color. 576 παιχνίδια κυκλοφόρησαν συνολικά για το Game Boy Color. Ο κατάλογος αυτός περιλαμβάνει δύο κατηγορίες παιχνιδιών:
Πηγές
Game Boy Color *
Συμμετοχή της Κόστα Ρίκα στους Θερινούς Ολυμπιακούς Αγώνες 2020
Η Κόστα Ρίκα θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η δέκατη έκτη εμφάνισή της στους αγώνες.
Παραπομπές
Κόστα Ρίκα Θερινοί Ολυμπιακοί Αγώνες 2020
Ιερά Μητρόπολις Γαλλίας
Η Ιερά Μητρόπολις Γαλλίας είναι επισκοπή της Ορθόδοξης Εκκλησίας με έδρα το Παρίσι, η οποία υπάγεται στο Οικουμενικό Πατριαρχείο Κωνσταντινουπόλεως.
Μητροπολίτης της από το 2021 είναι ο Δημήτριος (Πλουμής).
Οργάνωση
thumb|right|330px|Εσωτερικό του καθεδρικού ναού του Αγίου Στεφάνου στο Παρίσι. Η Μητρόπολη είναι οργανωμένη σε 4 Μητροπολιτικές Περιφέρειες:
Εξωτερικοί Σύνδεσμοι
Κατηγορία:Ανατολική Ορθοδοξία στη Γαλλία Γαλλια
Επαρχία Σαγιάτ
Η επαρχία Σαγιάτ είναι επαρχία στην περιφέρεια Λεμπάπ στο νοτιοανατολικό Τουρκμενιστάν. Το διοικητικό κέντρο είναι το Σαγιάτ.
Ασγούρου Ρόδου
Τα Σγουρού  ή τ' Ασγούρου  ή Ασγούρου είναι οικισμός στην Ρόδο και τα Δωδεκάνησα.
Γενικά στοιχεία
Τα Σγουρού βρίσκονται στα βόρεια του νησιού σε υψόμετρο 90 μέτρα και απέχουν περίπου 5 χλμ. νοτιοδυτικά από το κέντρο της πόλης της Ρόδου, αποτελόντας ουσιαστικά συνέχειά της. Μέσα από το χωριό περνάει η ΕΟ Ρόδου - Λίνδου ενώ γειτονικά είναι η Κοσκινού (ΝΑ.) και το Τσαΐρι με τα Βρυσιά (ΝΔ.).
Αναφέρεται επίσημα, μετά την ένωση με την Ελλάδα, στο ΦΕΚ 248Α - 28/09/1948 με την ονομασία Σγουρού να προσαρτάται στο δήμο Ρόδου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Ρόδο και τα Κρητικά αποτελούν την κοινότητα Ρόδου που υπάγεται στην δημοτική ενότητα Ρόδου του δήμου Ρόδου ενώ σύμφωνα με την απογραφή 2011 απογράφησαν 914 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά της Ρόδου
Έλενα Τσιτρόνοβα
Η Έλενα Τσιτρόνοβα (σλοβάκικα: Helena Citrónová) (6 Αυγούστου 1922 - 4 Ιουνίου 2007 ) ήταν Εβραία επιζήσασα του Ολοκαυτώματος ως έγκλειστη στο στρατόπεδο συγκέντρωσης Άουσβιτς-Μπίρκεναου. Οι εμπειρίες της δημοσιεύτηκαν αρκετές δεκαετίες αργότερα.
Εκεί τράβηξε την προσοχή ενός νεαρού φρουρού, του 20χρονου SS-Unterscharführer (Δεκανέα) Φραντς Βουνς από την Αυστρία που έφτασε στο Άουσβιτς στις αρχές του 1942.
Στις 21 Μαρτίου, την πρώτη μέρα που άρχισε η Έλενα να εργάζεται στις αποθήκες, της ανατέθηκε να τραγουδήσει στη γιορτή των γενεθλίων του Βουνς.
Ο Βουνς μετά από εκείνη τη μέρα άρχισε να την αναζητά στο στρατόπεδο συγκέντρωσης ακόμα και αφήνοντας της γράμματα για να της εκφράσει των έρωτα του. Αν και στην αρχή η Έλενα δεν ήθελε καμία σχέση μαζί του τελικά ενέδωσε βρίσκοντας κάποιον να της παρέχει βοήθεια.
Η αδερφή της, Ροζίνκα, η οποία ήταν δέκα χρόνια μεγαλύτερη από αυτήν, κατέφτασε στο Μπιρκενάου μήνες μετά από αυτήν με τη μικρή της κόρη και έναν γιο που ήταν βρέφος.
Η τριμελής οικογένεια προοριζόταν να θανατωθεί άμεσα στους θαλάμους αερίων. Τελικά η Έλενα έδωσε το όνομα της αδερφής της στον Βουνς ώστε να σωθεί από το θάνατο. Ο Βουνς ήταν σε θέση να την σώσει με την πρόφαση πως θα έπρεπε επειγόντως να δουλέψει στις αποθήκες διασυλλογής αντικειμένων. Δυστυχώς όμως δεν υπήρχε τρόπος σωτηρίας των δύο παιδιών στο Μπιρκενάου και τελικά δολοφονήθηκαν στους θαλάμους αερίων.
Ο Βουνς αργότερα παρείχε στην Έλενα και στην αδελφή της τρόφιμα, ρούχα και προστασία. Αυτή η απαγορευμένη σχέση μεταξύ Εβραίων φυλακισμένων γυναικών και αξιωματικού των SS έθεσε σε κίνδυνο τη ζωή και των τριών και διήρκεσε για περίοδο δύο ετών. Αυτή η σχέση με έναν αξιωματικό των SS στο Άουσβιτς την άφησε αργότερα με μια πικρή γεύση, αλλά ήταν αυτή που της έσωσε τη ζωή.
Στις 18 Ιουλίου 1944, ο Bουνς καταδικάστηκε σε απομόνωση πέντε εβδομάδων από τα SS για κλοπή μερικών μικρών αντικειμένων.
Μετά την απελευθέρωση του στρατοπέδου συγκέντρωσης του Άουσβιτς από τον Κόκκινο στρατό τον Ιανουάριο του 1945, η Έλενα και η αδελφή της κατέφυγαν στη Σλοβακία με τα πόδια. Σύμφωνα με τη μαρτυρία της, αυτή και η αδερφή της κατάφεραν να γλιτώσουν από μια απόπειρα βιασμού από τους Σοβιετικούς στρατιώτες δείχνοντας τους το τατουάζ με τον αριθμό ταυτοποιώντας έτσι ότι ήταν κρατούμενες Εβραίες του στρατοπέδου συγκέντρωσης.
Λίγο πριν την απελευθέρωση του στρατοπέδου, ο Βουνς της είχε δώσει ένα χαρτί με τη διεύθυνση του σπιτιού του για να έχει ένα ασφαλές μέρος αλλά εκείνη το πέταξε.
Ο ιστορικός Λόρενς Ρις χρόνια αργότερα πήρε συνέντευξη από την ίδια για τα βιώματα της στο Ολοκαύτωμα συμμετέχοντας σε ένα ντοκιμαντέρ του BBC με τίτλο Auschwitz: The Nazis and the ‘Final Solution’. Πέθανε στο Ισραήλ το 2007.
Παραπομπές
Κατηγορία:Ολοκαύτωμα
Διαχειριστής αρχείων
Ένας διαχειριστής αρχείων ή ένας περιηγητής αρχείων είναι ένα πρόγραμμα υπολογιστή που παρέχει στο χρήστη τη διεπαφή για να εργάζεται και να περιηγείται σε αρχεία ή ομάδες αρχείων του υπολογιστικού συστήματος. Οι πιο συνήθεις λειτουργίες που εφαρμόζονται σε αρχεία και ομάδες αρχείων είναι οι: δημιουργία, άνοιγμα, επεξεργασία, θέαση, εκτύπωση, παίξιμο, μετονομασία, μετακίνηση, αντιγραφή, διαγραφή, αναζήτηση/εύρεση, καθώς και η τροποποίηση των χαρακτηριστικών, των ιδιοτήτων και των δικαιωμάτων των αρχείων. Τα αρχεία εμφανίζονται τυπικά σε μια ιεραρχία. Μερικοί διαχειριστές αρχείων περιέχουν χαρακτηριστικά που είναι εμπνευσμένα από προγράμματα περιήγησης Ιστού, όπως τα εμπρός και πίσω κουμπιά πλοήγησης.
Μερικοί διαχειριστές αρχείων παρέχουν τη δυνατότητα δικτυακής σύνδεσης με τη χρήση πρωτοκόλλων,όπως είναι τα FTP, NFS, SMB ή WebDAV. Αυτό επιτυγχάνεται δίνοντας στο χρήστη τη δυνατότητα να αναζητήσει έναν εξυπηρετητή αρχείων (file server) (όπου γίνεται σύνδεση και πρόσβαση στον εξυπηρετητή σαν να ήταν ένα τοπικό σύστημα αρχείων) ή παρέχοντες όλες τις απαραίτητες παραμέτρους στο διαχειριστή αρχείων του υπολογιστή πελάτη (client) ώστε να συνδεθεί στον εξυπηρετητή (server) μέσω του επιλεγμένου πρωτοκόλλου.
Επεξεργαστές Καταλόγων
Ένας όρος που είναι προγενέστερος του διαχειριστή αρχείων είναι ο επεξεργαστής καταλόγων, ο οποίος χρονολογείται από το 1978.
Ο επεξεργαστής καταλόγων δημιουργήθηκε για το EXEC 8 στο Πανεπιστήμιο του Maryland και ήταν διαθέσιμος και σε άλλους χρήστες εκείνο το καιρό. Ο όρος χρησιμοποιήθηκε και από άλλους προγραμματιστές, όπως ο Jay Lepreau, ο οποίος έγραψε το πρόγραμμα dired το 1980, το οποίο έτρεχε σε περιβάλλον λειτουργικού συστήματος BSD. Αυτό επίσης ήταν προϊόν έμπνευσης από ένα παλιότερο πρόγραμμα, με το ίδιο όνομα, που έτρεχε σε TOPS-20. Το Dired αποτέλεσε πηγή έμπνευσης και για άλλα προγράμματα, όπως το dired που ήταν πρόγραμμα δέσμης ενεργειών (script) για επεξεργασία (για emacs και για αντίστοιχους επεξεργαστές) και το ded.
Διαχειριστής αρχείων λίστας-αρχείων
Οι διαχειριστές αρχείων της μορφής Λίστας-Αρχείων είναι λιγότερο γνωστοί και παλιότεροι από τους ορθόδοξους διαχειριστές αρχείων.
flist
Ένα τέτοιο πρόγραμμα είναι το flist, το οποίο χρησιμοποιήθηκε για πρώτη φορά από το Conversational Monitor System. Αυτό ήταν μια παραλλαγή του fulist, το οποίο προέρχεται πριν από τα τέλη του 1978, σύμφωνα με τα σχόλια του δημιουργού του, Theo Alkema.
Το πρόγραμμα flist παρείχε μια λίστα αρχείων στο minidisk του χρήστη, και επέτρεπε τη ταξινόμηση κατά οποιοδήποτε χαρακτηριστικό του αρχείου. Τα χαρακτηριστικά των αρχείων μπορούσαν να προωθηθούν σε πρόγραμμα δέσμης ενεργειών (script) ή σε ορισμένα πλήκτρα λειτουργιών, απλουστεύοντας έτσι τη χρήση του flist ώστε να μπορεί να χρησιμοποιηθεί σαν μέρος των προγραμμάτων δέσμης ενεργειών CMS EXEC, EXEC 2 ή xedit.
Το πρόγραμμα αυτό έτρεχε μόνο σε IBM VM/SP CMS, αλλά αποτέλεσε πηγή έμπνευσης και για άλλα προγράμματα, όπως το filelist  (ένα πρόγραμμα δέσμης ενεργειών που έτρεχε μέσω του προγράμματος επεξεργασίας Xedit) και προγράμματα που έτρεχαν σε άλλα λειτουργικά συστήματα, περιλαμβανομένου και ενός προγράμματος που επίσης ονομαζόταν flist, το οποίο έτρεχε σε OpenVMS, και του fulist (από το όνομα του αντίστοιχου εσωτερικού προγράμματος της IBM), το οποίο έτρεχε σε Unix.
Παραπομπές
Κατηγορία:Διαχειριστές αρχείων Κατηγορία:Είδη βοηθητικού λογισμικού
Μαρία Αδελαΐδα του Λουξεμβούργου (1924-2007)
Η Μαρία-Αδελαΐδα, ιταλ. Maria-Adelaida di Borbone di Parma (21 Μαΐου 1924 - 28 Φεβρουαρίου 2007) από τον Οίκο των Βουρβόνων-Πάρμας ήταν κόρη του πρίγκιπα της Πάρμας και με τον γάμο της έγινε κόμισσα του Ντόννερσμαρκ.
Βιογραφία
Ήταν η δεύτερη κόρη του Φελίξ πρίγκιπα της Πάρμας και της Καρλότας των Νασσάου-Βάιλμπουργκ μεγάλης δούκισσας του Λουξεμβούργου, κόρης του Γουλιέλμου Δ΄ μεγάλου δούκα του Λουξεμβούργου.
Οικογένεια
Παντρεύτηκε το 1958 τον Καρλ-Γιόζεφ κόμη φον Ντόννερσμαρκ και είχε τέκνα:
Παραπομπές
Κατηγορία:Οίκος των Βουρβόνων-Πάρμας Κατηγορία:Πριγκίπισσες των Βουρβόνων-Πάρμας Κατηγορία:Πριγκίπισσες του Λουξεμβούργου
Captain America 2: Ο Στρατιώτης του Χειμώνα
Το Captain America 2: Ο Στρατιώτης του Χειμώνα (πρωτότυπος τίτλος: Captain America: The Winter Soldier) είναι αμερικανική ταινία με υπερήρωες, παραγωγής 2014, η οποία βασίζεται στον χαρακτήρα των Marvel Comics, Captain America. Η παραγωγή έγινε από τα Marvel Studios και η διανομή από τη Walt Disney Studios Motion Pictures. Αποτελεί συνέχεια της ταινίας του 2011 Ο Πρώτος Εκδικητής: Captain America και την ένατη ταινία του κινηματογραφικού σύμπαντος της Marvel (MCU). Την ταινία σκηνοθέτησαν οι Άντονι και Τζο Ρούσο, ενώ το σενάριο έγραψε το δίδυμο Κρίστοφερ Μάρκους και Στίβεν ΜακΦίλι. Στον πρωταγωνιστικό ρόλο του Στιβ Ρότζερς/Captain America επιστρέφει ο Κρις Έβανς, πλαισιωμένος από τους Σκάρλετ Τζοχάνσον, Σεμπάστιαν Σταν, Άντονι Μακί, Κόμπι Σμόλντερς, Φρανκ Γκρίλο, Έμιλι ΒανΚαμπ, Χέιλι Άτγουελ, Ρόμπερτ Ρέντφορντ και Σάμιουελ Λ. Τζάκσον. Στο Captain America 2: Ο Στρατιώτης του Χειμώνα, οι Captain America, Black Widow και Falcon ενώνουν τις δυνάμεις τους για να αποκαλύψουν μια συνωμοσία που συμβαίνει μέσα στην Α.Σ.Π.Ι.Δ.Α., ενώ έρχονται αντιμέτωποι με ένα μυστηριώδη δολοφόνο γνωστό ως Στρατιώτης του Χειμώνα.
Οι Μάρκους και ΜακΦίλι ξεκίνησαν να γράφουν τη συνέχεια τον Ιούλιο του 2011, την περίοδο περίπου που κυκλοφόρησε η ταινία Ο Πρώτος Εκδικητής. Το σενάριο είναι εμπνευσμένο από την ιστορία του Στρατιώτη του Χειμώνα από τα κόμικ που έγραψε ο Εντ Μπρουμπέικερ, καθώς επίσης και από ταινίες συνωμοσίας φαντασίας της δεκαετίας του 1970 όπως Οι Τρεις Μέρες του Κόνδορα (1975). Η ταινία εξερευνά την οργάνωση Α.Σ.Π.Ι.Δ.Α., όπως παρομοίως η πρώτη ταινία είχε εξερευνήσει τον στρατό των ΗΠΑ, μετά και την απεικόνιση του Ρότζερς να δουλεύει για την οργάνωση στην ταινία Οι Εκδικητές (2012). Τον Ιούνιο του 2012, τα αδέλφια Ρούσο υπέγραψαν για να σκηνοθετήσουν την ταινία, ενώ το κάστινγκ ξεκίνησε τον επόμενο μήνα. Τα γυρίσματα ξεκίνησαν τον Απρίλιο του 2013 στο Λος Άντζελες και συνεχίστηκαν στην Ουάσινγκτον και στο Κλίβελαντ. Οι σκηνοθέτες χρησιμοποίησαν πρακτικά εφέ και έντονη δουλειά από κασκαντέρ, αλλά δημιουργήθηκαν επίσης και 2500 λήψεις με οπτικά εφέ από έξι διαφορετικές εταιρίες.
Το Captain America 2: Ο Στρατιώτης του Χειμώνα έκανε πρεμιέρα στο Λος Άντζελες στις 13 Μαρτίου 2014 και κυκλοφόρησε στις αίθουσες στις Ηνωμένες Πολιτείες στις 4 Απριλίου 2014, ως μέρος της Δεύτερης Φάσης του MCU. Στην Ελλάδα κυκλοφόρησε στις 3 Απριλίου 2014. Η ταινία είχε εμπορική και κριτική επιτυχία, λαμβάνοντας επαίνους για τις ερμηνείες και τις σκηνές δράσης της, ενώ είχε έσοδα περισσότερα από $714 εκατομμύρια παγκοσμίως, γινόμενη η έβδομη ταινία με τα περισσότερα έσοδα του 2014. Έλαβε υποψηφιότητα για Όσκαρ στην κατηγορία «Καλύτερων Οπτικών Εφέ». Μια συνέχεια με τίτλο Captain America: Εμφύλιος Πόλεμος, επίσης σκηνοθετημένη από τα αδέλφια Ρούσο, κυκλοφόρησε το 2016.
Πλοκή
Δύο χρόνια μετά τη Μάχη στη Νέα Υόρκη, ο Στιβ Ρότζερς δουλεύει στην Ουάσινγκτον για την Α.Σ.Π.Ι.Δ.Α. υπό τον Διευθυντή Νικ Φιούρι. Μαζί με την Πράκτορα Νατάσα Ρόμανοφ και την αντιτρομοκρατική ομάδα S.T.R.I.K.E., με ηγέτη τον Ράμλοου, στέλνονται να απελευθερώσουν κάποιους ομήρους. Ωστόσο, αποστολή της Ρόμανοφ είναι να πάρει τα δεδομένα των υπολογιστών του πλοίου για τον Φιούρι. Επιστρέφοντας, ο Ρότζερς έρχεται αντιμέτωπος με τον Φιούρι και ενημερώνεται για το πρότζεκτ Insight. Ο Φιούρι, μη μπορώντας να αποκρυπτογραφήσει τα δεδομένα, αρχίζει να υποψιάζεται πως κάτι τρέχει και ζητάει από τον ανώτερό του και Γραμματέα Εσωτερικής Ασφάλειας, Αλεξάντερ Πιρς, να καθυστερήσει το πρότζεκτ.
Ο Φιούρι δέχεται επίθεση από μία ομάδα δραστών με ηγέτη τον Στρατιώτη του Χειμώνα. Καταφέρνει να το σκάσει και πηγαίνει στο διαμέρισμα του Ρότζερς, προειδοποιώντας τον πως η Α.Σ.Π.Ι.Δ.Α. έχει συμβιβαστεί. Ο Στρατιώτης του Χειμώνα πυροβολεί τον Φιούρι κι εκείνος, πριν πεθάνει, παραδίδει στον Ρότζερς ένα USB με τα δεδομένα από το πλοίο. Την επόμενη μέρα, ο Πιρς καλεί τον Ρότζερς αλλά εκείνος αρνείται πως γνωρίζει οτιδήποτε και ο Πιρς τον ανακηρύσσει ως φυγά. Αργότερα, ο Ρότζερς συναντά τη Ρόμανοφ και, χρησιμοποιώντας τα δεδομένα, ανακαλύπτουν μια μυστική αποθήκη της Α.Σ.Π.Ι.Δ.Α.. Εκεί, ενεργοποιούν έναν υπερυπολογιστή ο οποίος περιέχει συντηρημένο το μυαλό του Άρνιμ Ζόλα. Ο Ζόλα αποκαλύπτει πως από τη στιγμή που ιδρύθηκε η Α.Σ.Π.Ι.Δ.Α., η Υ.Δ.Ρ.Α. ενεργούσε κρυφά μέσα σε αυτήν και συνειδητοποιούν πως ο Πιρς είναι ο αρχηγός της Υ.Δ.Ρ.Α..
Ενώ τα μέλη του Συμβουλίου Ασφαλείας καταφτάνουν για την έναρξη του Insight, ο Ρότζερς αποκαλύπτει τα πραγματικά σχέδια της Υ.Δ.Ρ.Α.. Η Ρόμανοφ, μεταμφιεσμένη ως μέλος του Συμβουλίου, αφοπλίζει τον Πιρς και ο Φιούρι τον αναγκάζει να ξεκλειδώσει τη βάση δεδομένων ώστε η Ρόμανοφ να διαρρεύσει απόρρητες πληροφορίες που θα εκθέσουν την Υ.Δ.Ρ.Α. στο κοινό. Έπειτα από μια διαμάχη, ο Φιούρι σκοτώνει τον Πιρς. Στο μεταξύ, ο Ρότζερς και ο Γουίλσον καταφέρνουν να αντικαταστήσουν τα δύο από τα τρία τσιπ που χρειάζονται για να αποτρέψουν τα σχέδια της Υ.Δ.Ρ.Α., αλλά ο Στρατιώτης του Χειμώνα τους εμποδίζει να ολοκληρώσουν την προσπάθεια. Τελικά, ο Ρότζερς τα καταφέρνει και τα Helicarriers καταστρέφουν το ένα το άλλο. Καθώς καταρρέουν, ο Ρότζερς πέφτει στον ποταμό Ποτόμακ και ο Στρατιώτης του Χειμώνα, αρχίζοντας να έχει κάποιες μνήμες, τον σώζει και εξαφανίζεται στο δάσος. Η Ρόμανοφ εμφανίζεται μπροστά στην επιτροπή της Γερουσίας για να δώσει εξηγήσεις, ο Φιούρι σχεδιάζει να καταδιώξει ό,τι απέμεινε από την Υ.Δ.Ρ.Α. και οι Ρότζερς και Γουίλσον αποφασίζουν να βρουν τον Στρατιώτη του Χειμώνα.
Στις σκηνές μετά τους τίτλους τέλους, ο Μπάρον Βόλφγκανγκ φον Στράκερ ισχυρίζεται πως η «εποχή των θαυμάτων» ξεκίνησε, καθώς επιστήμονες εξετάζουν ένα γεμάτο ενέργεια σκήπτρο και παρατηρούν δύο αδέλφια· το αγόρι έχει υπεράνθρωπη ταχύτητα ενώ η κοπέλα τηλεκινητικές δυνάμεις. Στη δεύτερη σκηνή, ο Μπαρνς επισκέπτεται το Ινστιτούτο Σμιθσόνιαν, βλέποντας όσα αφορούν εκείνον και τον Captain America από την εποχή του πολέμου.
Ηθοποιοί και χαρακτήρες
Επιπρόσθετα, οι Τόμπι Τζόουνς, Μαξιμιλιάνο Χερνάντεζ και Γκάρι Σάντλινγκ επαναλαμβάνουν τους ρόλους τους από προηγούμενες ταινίες του MCU ως Άρνιμ Ζόλα, Τζάσπερ Σίτγουελ και Γερουσιαστής Στερν αντίστοιχα. Ο Ζορζ Σαν-Πιέρ υποδύεται τον Ζορζ Μπατρόκ, έναν μισθοφόρο και αυθεντία στο savate (ένα γαλλικού είδους κικ μπόξινγκ). Ο Κάλαν Μάλβεϊ υποδύεται τον Τζακ Ρόλινς, ένα μέλος της ομάδας S.T.R.I.K.E.. Οι Τσιν Χαν, Τζένι Άγκατερ, Άλαν Ντέιλ και Μπέρναρντ Γουάιτ εμφανίζονται ως μέλη του Παγκόσμιου Συμβουλίου Ασφαλείας. Οι κωμικοί ηθοποιοί Ντάνι Πούντι και Ντ.Σι. Πίρσον έχουν μικρούς ρόλους ως ένας τεχνικός της Α.Σ.Π.Ι.Δ.Α. και ένας υπάλληλος σε μαγαζί Apple αντίστοιχα. Ο Γκάρι Σινίζ αφηγείται το θεματικό κομμάτι για τον Captain America στην έκθεση του Ινστιτούτου Σμιθσόνιαν και ο Σταν Λι κάνει μια μικρή εμφάνιση ως ο φύλακας του Ινστιτούτου. Ο δημιουργός του Winter Soldier (Στρατιώτη του Χειμώνα), Εντ Μπρουμπέικερ, κάνει μια μικρή εμφάνιση ως ένας από τους επιστήμονες που δουλεύουν πάνω στον χαρακτήρα. Ο συν-σκηνοθέτης Τζο Ρούσο εμφανίζεται ως ένας από τους γιατρούς και οι σεναριογράφοι Κρίστοφερ Μάρκους και Στίβεν ΜακΦίλι κάνουν μικρές εμφανίσεις ως δύο ανακριτές της Α.Σ.Π.Ι.Δ.Α.. Οι Τόμας Κρέτσμαν, Χένρι Γκούντμαν, Ελίζαμπεθ Όλσεν και Άαρον Τέιλορ-Τζόνσον εμφανίζονται, χωρίς ωστόσο τα ονόματά τους να αναγράφονται στους τίτλους, ως Μπάρον Βόλφγκανγκ φον Στράκερ, Δρ. Λιστ, Scarlet Witch και Quicksilver αντίστοιχα, στην πρώτη από τις δύο σκηνές μετά τους τίτλους τέλους της ταινίας.
Ανάπτυξη
Τον Απρίλιο του 2011, πριν την κυκλοφορία της ταινίας Ο Πρώτος Εκδικητής: Captain America στις κινηματογραφικές αίθουσες, οι σεναριογράφοι Κρίστοφερ Μάρκους και Στίβεν ΜακΦίλι ανακοίνωσαν πως η Marvel τους είχε ήδη προσλάβει για να δουλέψουν πάνω στο σενάριο της συνέχειας. Τον Σεπτέμβριο, ο Κρις Έβανς είπε πως η συνέχεια μπορεί και να μην κυκλοφορούσε μέχρι το 2014. Τον Ιανουάριο του 2012, ο Νιλ ΜακΝτόνα ο οποίος είχε υποδυθεί τον Νταμ Νταμ Ντούγκαν στον Πρώτο Εκδικητή, ανέφερε πως η συνέχεια πιθανόν να μην ξεκινούσε γυρίσματα πριν την ολοκλήρωση της ταινίας Thor 2: Σκοτεινός Κόσμος, κάτι που μάλλον θα συνέβαινε νωρίτερα από το τέλος του 2012. Μέχρι τον Μάρτιο του 2012, η Marvel μείωσε τους πιθανούς σκηνοθέτες της ταινίας σε τρεις υποψηφίους: Τζορτζ Νόλφι, Φ. Γκάρι Γκρέι και Άντονι και Τζο Ρούσο. Τα Walt Disney Studios ανακοίνωσαν ως ημερομηνία κυκλοφορίας την 4η Απριλίου 2014. Η Disney δήλωσε: «Το δεύτερο μέρος θα ξεκινήσει από το σημείο όπου τελειώνει η ταινία Οι Εκδικητές, καθώς ο Στιβ Ρότζερς συνεχίζει τη συνεργασία του με τον Νικ Φιούρι και την Α.Σ.Π.Ι.Δ.Α., ενώ ταυτόχρονα προσπαθεί να προσαρμοστεί στον σύγχρονο κόσμο». Αργότερα, ο Μάρκους παρουσίασε περισσότερες λεπτομέρειες για την ταινία λέγοντας: «Πιστεύω πως τα νερά στα οποία κολυμπά ο Ρότζερς είναι η Α.Σ.Π.Ι.Δ.Α.. Είναι σίγουρα μια ταινία Captain America. Ξέρεις, αν η πρώτη ταινία αφορούσε τον Αμερικανικό Στρατό, τότε αυτή η ταινία αφορά την Α.Σ.Π.Ι.Δ.Α... Θα μάθεις για την Α.Σ.Π.Ι.Δ.Α.. Θα μάθεις από πού προήλθε και πού πηγαίνει και κάποια από τα κουλ πράγματα που έχουν». Τον Απρίλιο, ο Φ. Γκάρι Γκρέι απέσυρε το όνομά του από τους υποψήφιους σκηνοθέτες, επιλέγοντας να σκηνοθετήσει την βιογραφική ταινία για το hip-hop συγκρότημα N.W.A, Straight Outta Compton.
Σενάριο
Ο ΜακΦίλι είπε πως η διαδικασία συγγραφής του σεναρίου ξεκίνησε στα μέσα του 2011, περίπου κατά την περίοδο κυκλοφορίας του Πρώτου Εκδικητή, με εκείνον και τον Μάρκους «να ευελπιστούμε πως θα υπάρξει μια δεύτερη ταινία και πετούσαμε διάφορες ιδέες σχετικά με το τι θα μπορούσε να καταπιάνεται για να δούμε τι ταίριαζε καλύτερα». Τους πρώτους μήνες συγγραφής υπήρχε μία διαδικασία μπρος-πίσω με τη Marvel, αλλά όταν ολοκληρώθηκε το βασικό σχεδιάγραμμα, μετέπειτα η ιστορία δεν άλλαξε πάρα πολύ. Επέλεξαν να τοποθετήσουν την ιστορία στο παρόν και αφού «πειραματιστήκαμε με στοιχεία από αναδρομές στο παρελθόν ώστε να έχουμε περισσότερο υλικό από τον Β' Παγκόσμιο Πόλεμο», τελικά αποφάσισαν να εγκαταλείψουν τις αναδρομές καθώς η ταινία «γινόταν δυσκίνητη». Η ταινία θα ήταν ο «Καπ εναντίον του κόσμου που ζούμε σήμερα», ενώ θα αποτρεπόταν η υπερβολική κωμωδία σχετικά με την τοποθέτηση του ήρωα σε αυτή την άλλη εποχή, καθώς ο Μάρκους θεωρεί τον Captain «τον πιο προσαρμοστικό άνθρωπο του πλανήτη». Παρά την προηγμένη τεχνολογία, ο τόνος θα ήταν πιο προσγειωμένος στην πραγματικότητα σε αντίθεση με τα στοιχεία φαντασίας που υπήρχαν τόσο στην πρώτη ταινία Captain America όσο και στους Εκδικητές. Ωστόσο, η προέλευση της ιστορίας από κόμικ εγγυόταν πως η ταινία δε θα είχε αληθοφάνεια. Η αποκάλυψη του Άρνιμ Ζόλα αποδείχτηκε πρόκληση κι έπρεπε να ξαναγραφτεί από την αρχή καθώς «αυτό το προσγειωμένο κατασκοπευτικό παρανοϊκό θρίλερ ξαφνικά μεταφέρεται σε μια υπόγεια εγκατάσταση όπου βρίσκεται ένα «φάντασμα σε μηχάνημα» και αλλάζει γρήγορα το είδος της ταινίας», αφού η σκηνή παρουσιάζει περισσότερο στοιχεία επιστημονικής φαντασίας.
Οι Μάρκους και ΜακΦίλι ήθελαν να προσαρμόσουν την ιστορία του Στρατιώτη του Χειμώνα του Εντ Μπρουμπέικερ από τα κόμικ, την οποία περιέγραψαν ως «τον τόνο του σύγχρονου franchise του Καπ», αλλά τους πήρε αρκετό χρόνο να πείσουν τους εαυτούς τους πως μπορούσαν να το κάνουν. Στο μεταξύ, καθώς σκέφτονταν το πώς να προχωρήσουν από τον τόνο μιας πολεμικής ταινίας όπως ήταν ο Πρώτος Εκδικητής, κατέληξαν σε μια ταινία κατασκοπευτική και αναφέρθηκαν στις ταινίες Οι Τρεις Μέρες του Κόνδορα, Υπόθεση Πάραλαξ και Ανθρωποκυνηγητό ως πηγές επιρροής, θεωρώντας πως μετέφεραν καλύτερα τα θέματα εμπιστοσύνης που είχε ο Captain America και τις αντιφατικές αξίες στις οποίες πίστευε σε σχέση με τον νέο κόσμο τον οποίο ζούσε, με τον Μάρκους να λέει: «Αν τοποθετήσεις αυτόν τον άνθρωπο του 1940 στο παρόν, γεωπολιτικά όλα θα μοιάζουν με συνωμοσία. Απλά όλα τα δείχνουν βρώμικα και ύπουλα και ανειλικρινή και κανένας άνθρωπος δεν θα λέει την αλήθεια». Συγκεκριμένα, η ταινία Οι Τρεις Μέρες του Κόνδορα χρησιμοποιήθηκε ως η βασική πηγή για τη δομή του σεναρίου, ακολουθώντας την ιδέα πως ο πρωταγωνιστής κυνηγιέται από μια απειλή την οποία, τόσο ο ίδιος όσο και το κοινό, ανακαλύπτουν στο μέσο της ταινίας.
Οι σεναριογράφοι ένιωσαν πως η προσέγγισή τους ήταν παρόμοια με αυτήν του Σταν Λι όταν επαναπροσδιόρισε τον ήρωα στις δεκαετίες του 1960 και 1970, με τον «Captain να έρχεται αντιμέτωπος με όλων των ειδών τα θέματα που αφορούσαν τη χώρα εκείνη την εποχή - Βιετνάμ, Watergate και όλα αυτά - κι έτσι μπορεί να έχει άποψη πάνω σε αυτά», κάνοντάς τον τον «τύπο που προέρχεται από μια εποχή όπου τα πράγματα ήταν πιο άσπρο/μαύρο να πρέπει να αντιδράσει στην γκρίζα εποχή του σήμερα». Ο πρόεδρος των Marvel Studios, Κέβιν Φάιγκι, περιέγραψε την ταινία ως πολιτικό θρίλερ και το δίδυμο των σεναριογράφων δυσκολευόταν να ξεδιαλύνει την τρίτη πράξη της ταινίας, με τον Φάιγκι να προτείνει την πτώση της Α.Σ.Π.Ι.Δ.Α. και τον Captain America να πολεμά εναντίον του οργανισμού. Οι σεναριογράφοι σκέφτηκαν πως αυτό ήταν ένα εξαιρετικό σημείο πλοκής για την υλοποίηση της «φυσικής εκδήλωσης του Καπ να αλλάξει τον κόσμο». Ο Μάρκους σημείωσε ακόμα πως τα κόμικ της δεκαετίας του 1970 περιείχαν παρόμοιες συνωμοσίες. Η αποκάλυψη της Υ.Δ.Ρ.Α. επιβεβαίωσε και την επιστροφή κάποιων χαρακτήρων ανάμεσα στους κρυφούς κακούς, καθώς επίσης και αναφορές στα κόμικ όπως για παράδειγμα τη διατήρηση του Άρνιμ Ζόλα στη ζωή ως μηχάνημα. Αργότερα, ο Φάιγκι έδωσε περισσότερες λεπτομέρειες σχετικά με τη φύση της ταινίας ως πολιτικό θρίλερ λέγοντας:
Στην προσπάθειά μας να κάνουμε όλες τις ταινίες μας να μοιάζουν μοναδικές και διαφορετικές, πιάσαμε τους εαυτούς μας να πηγαίνουν πίσω σε πράγματα όπως [η ταινία Οι Τρεις Μέρες του Κόνδορα]. Επίσης, και σε άλλα πολιτικά θρίλερ της δεκαετίας του 1970: Υπόθεση Πάραλαξ και Όλοι οι Άνθρωποι του Προέδρου. Αυτή ήταν μια εποχή που ο Καπ υπήρχε στα κόμικ. Βρέθηκε στην αιωρούμενη δεκαετία του 1960 ακολουθούμενη από την περίοδο του Watergate ακολουθούμενη από την περίοδο του Ρήγκαν ακολουθούμενη από την περίοδο που βρισκόμαστε σήμερα. Στα κόμικ ήταν ένα συγκλονιστικό ταξίδι για τον Στιβ. Εμείς δεν μπορούσαμε να τον πάμε μέσω αυτών των γεγονότων επειδή στο δικό μας κινηματογραφικό σύμπαν, κατά τη διάρκεια αυτών των ετών, κοιμόταν στον πάγο. Αλλά θέλαμε να τον αναγκάσουμε να έρθει αντιμέτωπος με αυτού του είδους το ηθικό αίνιγμα, κάτι σαν αυτό της δεκαετίας του 1970. Και στη δική μας ταινία αυτό το αίνιγμα παίρνει τη μορφή της Α.Σ.Π.Ι.Δ.Α.».
Ο Φάιγκι δήλωσε πως ο Στιβ Ρότζερς θα συνεργαζόταν με άλλους χαρακτήρες από τους Εκδικητές όπως η Black Widow και ο Νικ Φιούρι, επειδή σε αντίθεση με τον Τόνι Σταρκ και τον Θορ, οι οποίοι έχουν το δικό τους υποστηρικτικό καστ, ο Ρότζερς δεν είχε πού αλλού να στραφεί «και απλά έβγαζε νόημα το να είναι ο ένας που θα έμενε με όσους απέμειναν από τους Εκδικητές στο τέλος της ταινίας». Οι σεναριογράφοι σκέφτηκαν να συμπεριλάβουν και τον Hawkeye, αλλά «δεν είχε και πολλά να κάνει και ξαφνικά έμοιαζε σαν να του δίναμε μια σύντομη άφεση», με αποτέλεσμα όλα τα κομμάτια που θα συμμετείχε να δοθούν στην Black Widow, ενώ ο Τζο Ρούσο πρόσθεσε πως το πρόγραμμα του Τζέρεμι Ρένερ δε θα βόλευε ώστε να μπορέσει να βρίσκεται στα γυρίσματα της ταινίας. Όσο για το γιατί ο Red Skull από τον Πρώτο Εκδικητή δεν εμφανίστηκε στον Στρατιώτη του Χειμώνα, ο Τζο Ρούσο εξήγησε: «Ξέρω πως έχουμε έναν τύπο σε υπολογιστή, αλλά ο τόνος που κυνηγούσαμε ήταν αυτός του κατασκοπευτικού θρίλερ. Και θέλαμε να προσπαθήσουμε να κρατήσουμε την ταινία όσο πιο προσγειωμένη μπορούσαμε. Και ο Red Skull είναι ένας φανταστικός χαρακτήρας και δεν ταίριαζε απόλυτα στον Καπ 2, κυρίως επειδή η ταινία αφορούσε την πτώση της Α.Σ.Π.Ι.Δ.Α.. Σίγουρα η Υ.Δ.Ρ.Α. υπάρχει και είναι δική του κληρονομιά, αλλά υπάρχει κάτι ενδιαφέρον στο γεγονός πως η κληρονομιά του επιβίωσε χωρίς εκείνον. Και υπάρχουν ακόμα δαίμονες που πρέπει να αντιμετωπιστούν, αλλά όχι απαραίτητα εκείνος». Ο Κρις ΜακΚίννα, ο οποίος είχε δουλέψει με τα αδέλφια Ρούσο στην sitcom Community, συνέβαλε στο σενάριο γράφοντας αστείες ατάκες για την ταινία.
Προ-παραγωγή
Μέχρι τον Ιούνιο του 2012, τα αδέλφια Ρούσο άρχισαν τις διαπραγματεύσεις για να σκηνοθετήσουν τη συνέχεια, ενώ επιβεβαιώθηκε πως ο Σάμιουελ Λ. Τζάκσον θα επέστρεφε στο ρόλο του ως ο διευθυντής της Α.Σ.Π.Ι.Δ.Α., Νικ Φιούρι. Ο Φάιγκι αναζήτησε τους Ρούσο όταν είδε το τελευταίο επεισόδιο του δεύτερου κύκλου της σειράς Community, το οποίο είχε σκηνοθετήσει ο Τζο. Ο Τζο Ρούσο ανέφερε λεπτομερώς πως αφού η πρόθεση ήταν να δημιουργήσουν ένα πολιτικό θρίλερ, «όλα τα σημαντικά πολιτικά θρίλερ περιέχουν τρέχοντα θέματα τα οποία αντανακλούν την αγωνία του κοινού». Έτσι τα αδέλφια επέλεξαν να συμπεριλάβουν αναφορές σε πολεμικές επιχειρήσεις με drones, σε στοχευμένες δολοφονίες και στην παγκόσμια επιτήρηση. Ο Τζο ανέφερε επίσης το πώς κατά τη διάρκεια των γυρισμάτων, αυτά τα θέματα έγιναν ακόμα πιο επίκαιρα εξαιτίας της αποκάλυψης αρκετών εγγράφων της Υπηρεσίας Εθνικής Ασφάλειας που σχετίζονταν με την παγκόσμια επιτήρηση. Στη Διεθνή Comic-Con του Σαν Ντιέγκο του 2012, ανακοινώθηκε πως ο επίσημος τίτλος της συνέχειας θα ήταν Captain America 2: Ο Στρατιώτης του Χειμώνα και πως τα αδέλφια Ρούσο θα την σκηνοθετούσαν. Αφού υπέγραψαν για τη σκηνοθεσία, οι Ρούσο συναντήθηκαν με τον Εντ Μπρουμπέικερ για να μάθουν περισσότερα σχετικά με το από πού προήλθε ο χαρακτήρας του Στρατιώτη του Χειμώνα, τον τρόπο σκέψης του και τα θέματα πίσω από αυτόν. Τον Ιούλιο του 2012, ο Άντονι Μακί ξεκίνησε διαπραγματεύσεις για να πρωταγωνιστήσει ως Falcon δίπλα στον Κρις Έβανς, ενώ επιβεβαιώθηκε πως ο Σεμπάστιαν Σταν θα επαναλάμβανε τον ρόλο του ως Τζέιμς Μπαρνς. Μέχρι τον Αύγουστο του 2012, οι Άννα Κέντρικ, Φελίσιτι Τζόουνς και Ίμοτζεν Πουτς ήταν οι βασικές υποψήφιες για τον γυναικείο πρωταγωνιστικό ρόλο της ταινίας.
Τον Σεπτέμβριο του 2012, ο Κρις Έβανς δήλωσε πως τα γυρίσματα θα ξεκινούσαν τον Μάρτιο του 2013. Δήλωσε επίσης πως η προσαρμογή του Ρότζερς στον σύγχρονο κόσμο, η οποία αρχικά προοριζόταν να συμπεριληφθεί στους Εκδικητές, θα ταίριαζε καλύτερα στον Στρατιώτη του Χειμώνα. Στο τέλος του μήνα, η Μεγάλη Επιτροπή Κινηματογράφου του Κλίβελαντ ανακοίνωσε πως τα γυρίσματα της ταινίας θα λάμβαναν χώρα στο Κλίβελαντ, Οχάιο, έπειτα από φορολογική έγκριση της παραγωγής $9.5 εκατομμυρίων. Ο παραγωγός Νέιτ Μουρ είπε η κυβέρνηση του Κλίβελαντ ήταν πολύ βοηθητική κατά τη διάρκεια των γυρισμάτων των Εκδικητών προσφέροντας μεγάλες τοποθεσίες για αυτά, κάτι το οποίο «προσέφερε ποιότητα στην παραγωγή, κάτι που πιθανόν να μην είχαμε καταφέρει αν κάναμε τα γυρίσματα σε στημένο σκηνικό». Ο ΜακΦίλι αστειεύτηκε πως ενώ έγραφε φιλόδοξες σκηνές δράσης «δεν συνειδητοποίησα πως μια μεγάλη Αμερικανική μητρόπολη θα έλεγε 'Φυσικά, κλείστε τρία μίλια από τον αυτοκινητόδρομο και πηγαίνετε στην πόλη'». Κομμάτια της ταινίας προγραμματίστηκαν επίσης να γυριστούν στην Καλιφόρνια και στην Ουάσινγκτον Ντι Σι.
Μέχρι τον Οκτώβριο, οι Εμίλια Κλαρκ, Τζέσικα Μπράουν Φίντλεϊ, Τερέζα Πάλμερ, Ίμοτζεν Πουτς και Άλισον Μπρι θεωρούνταν υποψήφιες για τον ρόλο του ερωτικού ενδιαφέροντος του Ρότζερς στην ταινία, ενώ η Σκάρλετ Τζοχάνσον επέστρεψε για να επαναλάβει τον ρόλο της ως Black Widow. Αργότερα μέσα στον ίδιο μήνα, ο Φρανκ Γκρίλο πέρασε από δοκιμαστικό για τον ρόλο του κακού Crossbones και μέχρι το τέλος του μήνα συμφώνησε υπέγραψε για τον αναφερόμενο ρόλο, ενώ η Κόμπι Σμόλντερς υπέγραψε για να επαναλάβει τον ρόλο της ως Μαρία Χιλ από την ταινία Οι Εκδικητές.
Τον Ιανουάριο του 2013, η Χέιλι Άτγουελ, η οποία είχε υποδυθεί την Πέγκι Κάρτερ στην ταινία Ο Πρώτος Εκδικητής: Captain America, είπε πως δε θα εμφανιζόταν στη συνέχεια. Ωστόσο, ο Στάνλεϊ Τούτσι ο οποίος είχε υποδυθεί τον Δρ. Αβραάμ Έρσκαϊν στην προηγούμενη ταινία, είπε αργότερα πως η Άτγουελ θα επανεμφανιζόταν σε μια αναδρομική σκηνή. Επίσης, τον Ιανουάριο, τα Marvel Studios ανακοίνωσαν πως η ταινία θα κυκλοφορούσε και σε 3D μορφή, ενώ ο Άντονι Μακί είπε πως τα γυρίσματα θα ξεκινούσαν την 1η Απριλίου 2013. Αργότερα τον ίδιο μήνα, ο Τόμπι Τζόουνς ο οποίος είχε υποδυθεί τον Άρνιμ Ζόλα στην πρώτη ταινία, είπε πως θα επαναλάμβανε τον ρόλο του στη συνέχεια. Μέχρι το τέλος του μήνα, κάποια σκηνικά άρχισαν να κτίζονται στα Raleigh Studios στο Λος Άντζελες για τα γυρίσματα.
Τον Φεβρουάριο του 2013, η Έμιλι ΒανΚαμπ μπήκε σε διαπραγματεύσεις για να υποδυθεί τον γυναικείο πρωταγωνιστικό ρόλο της ταινίας. Μέχρι τον Μάρτιο του 2013, ο Μαξιμιλιάνο Χερνάντεζ υπέγραψε για να επαναλάβει τον ρόλο του ως πράκτορας Τζάσπερ Σίτγουελ της Α.Σ.Π.Ι.Δ.Α., ρόλο τον οποίο είχε και στις ταινίες Thor και Οι Εκδικητές, ενώ ο Ρόμπερτ Ρέντφορντ ξεκίνησε επίσης να συζητάει για την ένταξή του στο καστ της ταινίας ως ένα υψηλόβαθμο στέλεχος της Α.Σ.Π.Ι.Δ.Α., κάτι το οποίο επιβεβαιώθηκε αργότερα. Προς τα τέλη Μαρτίου, ο παλαιστής της UFC Ζορζ Σαν-Πιέρ, προσλήφθηκε για έναν ρόλο που θα βασιζόταν στον χαρακτήρα Batroc the Leaper των κόμικ.
Η στολή του Captain America διαφοροποιήθηκε από αυτές που είδαμε στις προηγούμενες ταινίες σε μία στολή που έχει ως βασικό συστατικό δημιουργίας το κέβλαρ, το οποίο θα προστάτευε τον Captain America ενώ ταυτόχρονα θα του παρείχε την ίδια λειτουργικότητα που του παρείχε και η προηγούμενη στρατιωτική στολή. Ο Τζο Ρούσο είπε: «Θέλαμε να χρησιμοποιήσουμε τη στολή του Σούπερ Στρατιώτη [από τη σειρά Steve Rogers: Super Soldier] ως έναν τρόπο παρουσίασης, θεματικά, της θέσης του στον κόσμο της Α.Σ.Π.Ι.Δ.Α. και τη διαφορά μεταξύ του να δουλεύει για την Α.Σ.Π.Ι.Δ.Α. και του να είναι ο Captain America». Για τη στολή του Falcon, οι σκηνοθέτες ενδιαφέρονταν στο να προσθέσουν περισσότερο έναν σχεδιασμό τακτικής σε αυτήν παρά κάτι αντιπροσωπευτικό από τα κόμικ, συμπεριλαμβάνοντας χοντρό ύφασμα, λουριά και εργαλεία από τον πραγματικό κόσμο και απογυμνώνοντάς την από τα στοιχεία των κόμικ.